มาตรการช่วยเหลือลูกหนี้ ชี้ทางออกปัญหาการชำระหนี้ให้ผ่านพ้นวิกฤตโควิด-19 ยอมรับปัจจุบันหนี้ครัวเรือนพุ่งสูง
นางธัญญนิตย์ นิยมการ ผู้ช่วยผู้ว่าการ สายกำกับสถาบันการเงิน 2 ธนาคารแห่งประเทศไทย (ธปท.) เปิดเผยว่า จากสถานการณ์การแพร่ระบาดของโรคโควิด-19 ส่งผลให้หนี้ครัวเรือนของไทยเร่งขึ้นมากทั้งหนี้ที่เพิ่มขึ้นและเศรษฐกิจที่หดตัว โดยไตรมาส 1/2564 อยู่ที่ร้อยละ 90.5 ของ GDP คิดเป็นมูลค่า 14.1 ล้านล้านบาท ทั้งนี้หนี้ครัวเรือนมีเจ้าหนี้หลายเจ้า ส่วนใหญ่เป็นธนาคารพาณิชย์ สถาบันการเงินเฉพาะกิจและสหกรณ์ออมทรัพย์ ดังนั้นการแก้ปัญหาต้องอาศัยความร่วมมือในหลายฝ่าย ธปท. จึงออกมาตรการพร้อมทั้งเครื่องมือหลายอย่างให้สอดคล้องกับสถานการณ์ที่มีความไม่แน่นอนสูงและสถานะของลูกหนี้ตั้งแต่ขั้นปกติไปจนถึงถูกฟ้องบังคับคดี ด้วยการช่วยเหลือทั้งในระยะเร่งด่วนสำหรับลูกหนี้ที่จ่ายได้บ้างเริ่มค้างชำระ จ่ายไม่ไหวเริ่มเป็น NPL และค้างชำระเกิน 90 วัน หรือ NPL คือ การผ่อนปรนการชำระหนี้และลดภาระหนี้ ผ่านมาตรการช่วยเหลือระยะที่ 1-2-3 ได้แก่ การยืดหนี้ ลดค่างวด แปลงหนี้เป็นระยะยาว รวมหนี้ หรือคืนรถ เป็นต้น โดยติดต่อผ่านช่องทางต่างๆ ของผู้ให้บริการทางการเงินได้จนถึงวันที่ 31 ธันวาคม 2564การปรับโครงสร้างหนี้ตามสถานะของลูกหนี้แต่ละราย ลดดอกเบี้ยผิดนัด ปรับวิธีคิดดอกเบี้ยผิดนัด โดยคิดจากฐานเงินต้นของงวดที่ผิดนัดและการปรับลำดับการตัดชำระหนี้ โดยตัดค่าธรรมเนียม ดอกเบี้ยและเงินต้นของยอดค้างชำระนานที่สุดก่อน ติดต่อได้ที่สถาบันการเงินได้ตลอดและการลดเพดานดอกเบี้ยของบัตรเครดิต สินเชื่อส่วนบุคคลและสินเช่ือจำนำทะเบียนรถเป็นร้อยละ 16 25 และ 24 ตามลำดับ โดยลดจากเดิมร้อยละ 2-4 จนกว่าจะมีการปรับเพดานใหม่ ซึ่งรวมถึงกลุ่มลูกหนี้ที่จ่ายได้ปกติด้วย ในส่วนของช่องทางการไกลเกลี่ยหนี้/แก้หนี้ ลูกหนี้ทุกสถานะสามารถติดต่อได้ที่ทางด่วนแก้หนี้ ผ่านเว็บไซค์ของ ธปท. ธปท. จะเป็นผู้รับเรื่องและประสานงานเพื่อหาข้อตกลงร่วมกันระหว่างเจ้าหนี้และลูกหนี้ ส่วนลูกหนี้ที่เป็น NPL และถูกฟ้องบังคับคดี ติดต่อได้ที่คลินิกแก้หนี้ผ่านสถาบันการเงินเจ้าหนี้ที่ร่วมโครงการได้ตลอด ซึ่งจะรวมหนี้บัตรเครดิตและสินเชื่อส่วนบุคคลเป็นก้อนเดียว เพื่อปรับโครงสร้างหนี้ ให้ผ่อนนานสูงสุด 10 ปี อัตราดอกเบี้ยร้อยละ 5 ต่อปี และมหกรรมไหล่เกลี่ยหนี้ ได้แก่หนี้บัตรเครดิต/ สินเชื่อส่วนบุคคล มีผู้ให้บริการเข้าร่วม 27 แห่ง และหนี้เช่าซื้อ มีผู้ให้บริการเข้าร่วม 12 แห่ง (4 แห่งอยู่นอกการกำกับของ ธปท. สมัครได้จนถึงวันที่ 31 กรกฎาคมนี้ ผ่านเว็บไซค์ของหน่วยงานที่ร่วมโครงการ ขณะที่ในระยะยาวคือการแก้ที่สาเหตุ โดยการให้ความรู้ทางการเงินและข้อแนะนำเพื่อแก้ปัญหาหนี้สิน ผ่านเบอร์โทรศัพท์ 02 283 6771 หมอหนี้เพื่อประชาชนในส่วนของความคืบหน้าการช่วยเหลือลูกหนี้ขณะนี้สามารถช่วยเหลือได้แล้วกว่า 4.9 ล้านราย/บัญชี รวม 3.2 ล้านล้านบาท